### Образец № 2

**Съгласно чл. 78, ал. 12 от ЗУО**

*lav4e*

# РЕПУБЛИКА БЪЛГАРИЯ

# Министерство на околната среда и водите

РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ПЛОВДИВ

## **РЕШЕНИЕ**

**№ 09-РД-556-01 от 29.12.2017г.**

На основание чл. 78, ал. 12, т. 2 от Закона за управление на отпадъците (ЗУО) и във връзка със заявление № УО- 915 от 30.10.2017 г. и № УО-915 от 15.12.2017г.

**ОТКАЗВАМ ИЗМЕНЕНИЕ И/ИЛИ ДОПЪЛНЕНИЕ**

на регистрация по чл. 35, ал. 3 и на регистрационен документ № 09-РД-556-00 от 07.07.2016г.

**на**

**„ИТД“ ЕООД**

Не са отстранени нередовностите в представените документи по чл. 78, ал. 3 от ЗУО и не е предоставена изисканата информация в определения срок, а именно:

Със заявление вх. № УО-915 от 30.10.2017г. на основание чл.79, ал. 1 и 2 от ЗУО, „ИТД“ ЕООД, гр. Съединение е заявил изменение и/или допълнение на регистрационен документ с № 09-РД-556-00 от 07.07.2016г. Заявяват се промени с увеличаване на количеството на вече разрешени отпадъци, премахване и добавяне на нови превозни средства.

С писмо изх. № УО-915/14.11.2017г. на основание чл.78, ал.8 от ЗУО, е поискано отстраняване на нередовностите, а именно, коректно попълнено Заявление по Образец №4, съгласно към чл.79, ал.1 от ЗУО, съгласно указанията, посочени в него.

С писмо вх. № УО–915 от 15.12.2017г. „ИТД“ ЕООД гр. Съединение входира в деловодството на РИОСВ – Пловдив заявление за изменение и/или допълнение на регистрационен документ за извършване дейности по събиране и транспортиране на отпадъци, което е некоректно попълнен, а именно:

* В така подаденото Заявление по образец №4, съгласно към чл.79, ал.1 от ЗУО за изменение и/или допълнение на регистрационен документ за извършване дейности по събиране и транспортиране на отпадъци се премахват ремаркета, а именно:Ремарке Вакунет с рег.номер РВ 3428 ЕМ и Ремарке Ортхаус с рег.номер

РВ 5705 ЕН, които не са разрешени в регистрационен документ с №09-РД-556-00 от 07.07.2016г.

* В консолидирания вариант на заявлението в т.II е добавено ремарке Кьогел с рег.номер РВ 9567 ЕМ, което не е описано в т.2 на заявлението и не е разрешено в регистрационен документ №09-РД-556-00 от 07.07.2016г.

**Решението може да се обжалва чрез директора на РИОСВ пред министъра на околната среда и водите или пред Административен съд, гр. Пловдив по реда на Административнопроцесуалния кодекс в 14-дневен срок от неговото съобщаване.**

**ДОЦ. СТЕФАН ШИЛЕВ**

*Директор на РИОСВ - Пловдив*